
హైదరాబాద్: యూపీ సీఎం అఖిలేష్ ఇప్పుడు పాపులర్ లీడర్. తండ్రినే ఎదిరించి నిలబడుతున్న నాయకుడు. అయితే ఎన్నికల్లో నిలబడాలంటే.. బీజేపీని ఎదుర్కోవాలంటే సరికొత్త వ్యూహాలు రచించాల్సి ఉంది. దీంతో కాంగ్రెస్, సమాజ్వాదీ కలిసి ప్రచారానికి కొత్త రంగులు అద్దే పనిలోపడ్డాయి. ప్రియాంక, డింపుల్ను ప్రచారానికి దింపాలని రెండు పార్టీలు భావిస్తున్నాయి. అఖిలేష్ సీఎం అభ్యర్థి కావచ్చు. కానీ ప్రచారంలో ప్రజా ఆకర్షణ లేకపోతే గెలుపు కష్టమే. ఈ సూత్రానికి అనుగుణంగానే ప్రచారానికి గ్లామర్ అద్దాలని కాంగ్రెస్, సవాజ్వాదీ నిర్ణయించాయి. యూపీ ప్రచారానికి రావాలని ప్రియాంకను చాలా రోజుల నుంచి యూపీ కాంగ్రెస్ నేతలు విజ్ఞప్తి చేస్తున్నారు. గతంలో సోనియా గాంధీ, రాహుల్ పోటీ చేసిన లోక్సభ నియోజకవర్గాల్లో ప్రియాంక ప్రచారం చేశారు. ఎన్నికల  ప్రచారంలో ఆమె ప్రజలతో మమేకమైన సందర్భాలు చాలా ఉన్నాయి. కాంగ్రెస్ స్టార్ ప్రచారకర్తగా ప్రియాంక పేరు తెచ్చుకున్నారు. ఎక్కడికి వెళ్లిన ఆమెను చూసేందుకు ప్రజలు ఎగబడేవారు. ఇందిరాగాంధీ పొలికలు ఉన్నాయంటూ చెప్పుకునేవాళ్లు. దాంతో ఎన్నికల ప్రచారంలో ప్రియాంకను దింపితే మహిళల ఓట్లు పడతాయని కాంగ్రెస్ భావిస్తోంది.అఖిలేష్ సతీమణి డింపుల్ యూపీలో ఏంపీగా ఉన్నారు. ఆమె లోక్సభలో ఒకటి, రెండు సార్లు ఆకట్టుకునే ప్రసంగం చేశారు. అయినా ఆమె రాజకీయాల్లో దూకుడును ప్రదర్శించలేదు. ములాయం కోడలుగా కుటుంబ ప్రతిష్టను ఇనుమడింపజేసే మౌన మహిళగానే పేరు తెచ్చుకున్నారు. అఖిలేష్ ఇల్లాలిగా, భర్త మాటను జవదాటని మహిళగా పుల్ మార్కులు కోట్టేశారు. అదే మహిళ ఓటర్లను ఆకర్షించే బ్రహ్మాస్త్రం అవుతుందని రాజకీయ విశ్లేషకులు అంటున్నారు. 2014 లోక్సభ ఎన్నికల్లో ఆమె కొన్ని నియోజకవర్గాల్లో ప్రచారం చేశారు. ఆమె ప్రచారంలో ఓటర్ల స్పందన బాగానే ఉంది. ఈసారి పూర్తి స్థాయిగా ఎన్నికల ప్రచారానికి దిగాలని అభిమానులు కోరుకుంటున్నారు.

hyderabad: up cm akhilesh ippudu papular leader. tandrine edirinchi nilabadutunna nayakudu. ayithe ennikallo nilabadalante.. beejeepeeni edurkovalante sarikotta vyuhalu rachinchaalsi undi. deentho congress, samajwadi kalisi prachaaraaniki kotta rangulu adde panilopaddayi. priyaanka, dimpulnu prachaaraaniki dimpaalani rendu paarteelu bhaavistunnaayi. akhilesh cm abhyarthi kaavachhu. cony prachaaramlo praja aakarshana lekapothe gelupu kashtame. ee suutraaniki anugunamgaane prachaaraaniki glamar addaalani congress, savajwadi nirnayinchaayi. up prachaaraaniki ravalani priyaankanu chala rojula nunchi up congress nethalu vignapti chestunnaru. gatamlo sonia gaandhi, rahul poty chesina loksabha niyojakavargaallo priyaanka prachaaram chesaru. ennikala  prachaaramlo aame prajalatho mamekamaina sandarbhaalu chala unnaayi. congress star prachaarakartagaa priyaanka paeru tecchukunnaaru. ekkadiki vellina aamenu chusenduku prajalu egabadevaaru. indiraagaandhii polikalu unnaayantuu cheppukunevallu. daamto ennikala prachaaramlo priyaankanu dimpite mahilala otlu padataayani congress bhaavistondi.akhilesh sateemani dimpul upilo empeegaa unnaaru. aame loksabhalo okati, rendu saarlu aakattukune prasangam chesaru. aina aame rajakeeyaallo dookudunu pradarsinchaledu. mulayam kodalugaa kutumba pratishtanu inumadimpajese mouna mahilagaane paeru tecchukunnaaru. akhilesh illaliga, bharta maatanu javadaatani mahilagaa pul maarkulu kottesaru. adhe mahila otarlanu aakarshinche brahmastram avutundani rajakeeya vislaeshakulu antunnaru. 2014 loksabha ennikallo aame konni niyojakavargaallo prachaaram chesaru. aame prachaaramlo otarla spandana bagane undi. eesaari puurti sthaayigaa ennikala prachaaraaniki digaalani abhimaanulu korukuntunnaru.